Պավել Ֆիլիպ

Պավել Ֆիլիպ (, ), մոլդովացի պետական գործիչ և կառավարիչ։ 2016 թվականի հունվարի 20-ին Մոլդովայի խորհրդարանի կողմից նշանակվել է երկրի վարչապետի պաշտոնում։ 2011-2016 թվականներին եղել է Մոլդովայի տեղեկատվական տեխնոլոգիաների և կապի նախարար։ Մոլդովայի դեմոկրատական կուսակցության փոխնախագահն է։

Կենսագրություն 
Պավել Ֆիլիպը ծնվել է 1966 թվականի ապրիլի 10-ին Մոլդովական ԽՍՀ-ի Ստրաշենի շրջանի Պենեշեշտի գյուղում։

1983 թվականին ընդունվել է Քիշնևի Լազոյի անվան ճարտարագիտական ինստիտուտը, որն ավարտել է 1990 թվականին՝ ստանալով ինժեներ-մեխանիկի կարմիր դիպլոմ։ 1984-1986 թվականներին Ֆիլիպը ծառայել է բանակում։ Պավել Ֆիլիպը կրթությունը շարունակել է Կառավարման միջազգային ինստիտուտում (1991-1996)։

Աշխատանքային կարիերան սկսել է Քիշնևի «Բուկուրիա» կոնֆետի ֆաբրիկայում։ 1991-1993 թվականներին ֆաբրիկայում աշխատել է որպես կոմպրեսորային վարչության ղեկավար, 1993-1994 թվականներին եղել է արտադրության վարչության պետ։ 1998-2001 թվականներին ստանձնել է «Բուկուրիա» ԲԲԸ-ի գլխավոր ինժեների պարտականությունները՝ այն համատեղելով արտադրական և տեխնոլոգիական հարցերի գլխավոր տնօրենի տեղակալի պաշտոնի հետ։ 2001-2008 թվականներին եղել է ֆաբրիկայի գլխավոր տնօրեն։

2008-2011 թվականներին Պավել Ֆիլիպը եղել է «TUTUN-CTC» ծխախոտի ֆաբրիկայի (Քիշնևի նախկին ծխախոտի կոմբինատը) գլխավոր տնօրեն։

Ֆիլիպը քաղաքականություն է մտել 2011 թվականին, երբ Վլադիմիր Ֆիլատի կառավարությունում նշանակվել է Մոլդովայի տեղեկատվական տեխնոլոգիաների և կապի նախարար։ Հետագայում Պավել Ֆիլիպն այդ պաշտոնում ընտրվել է Յուրիե Լյանկեի, Կիրիլ Գաբուրիչի և Վալերի Ստրելեցի կառավարությունների ժամանակ։ Նրա նախաձեռնությամբ մշակվել է «Թվային Մոլդովա-2020» ռազմավարությունը։

Անձնական կյանք 
Ամուսնացած է Տատյանա Ֆիլիպի հետ։ Ունի երկու չափահաս երեխա։ Բացի մայրենի լեցվից՝ ռումիներենից՝ տիրապետում է ռուսերենին և անգլերենին։

Պարգևներ 
2013 թվականի դեկտեմբերին Պավել Ֆիլիպը շրջաններում ժամանակակից տեղեկատվական հասարակության ստեղծման գործում ունեցած ներդրման համար պարգևատրվել է Հեռահաղորդակցության միջազգային միության մեդալով։ 2014 թվականի դեկտեմբերին Մոլդովայի նախագահ Նիկոլաե Տիմոֆտիի կողմից պարգևատրվել է «Աշխատանքային փառք» ազգային շքանշանով։

Ֆիլիպի կառավարություն 
 Վարչապետ
 Պավել Ֆիլիպ (հունվարի 20, 2016 - այժմ)
 Փոխվարչապետ
 Գեորգի Բրեգա (հունվարի 20, 2016 - այժմ)
 Առաջին փոխվարչապետ, արտաքին գործերի և եվրոպական ինտեգրման նախարար
 Անդրեյ Գալբուր (հունվարի 20, 2016 - այժմ)
 Փոխվարչապետ, էկոնոմիկայի նախարար
 Օկտավիան Կալմիկ (հունվարի 20, 2016 - այժմ)
 Վերաինտեգրման փոխվարչապետ
 Գեորգի Բալան (հունվարի 20, 2016 - այժմ)
 Ներքին գործերի նախարար
 Ալեքսանդր Ժիզդան (հունվարի 20, 2016 - այժմ)
 Արդարադատության նախարար
 Վլադիմիր Չեբոտար (հունվարի 20, 2016 - այժմ)
 Աշխատանքի, սոցիալական պաշտպանության և ընտանիքի նախարար
 Ստելլա Գրիգորաշ (հունվարի 20, 2016 - այժմ)
 Գյուղատնտեսության նախարար
 Էդուարդ Գրամա (հունվարի 20, 2016 - այժմ)
 Տեղեկատվական տեխնոլոգիաների և հաղորդակցման նախարար
 Վասիլի Բոտնար (հունվարի 20, 2016 - այժմ)
 Երիտասարդության և սպորտի նախարար
 Վիկտոր Զուբկու (հունվարի 20, 2016 - այժմ)
 Պաշտպանության նախարար
 Անատոլ Շալարու (հունվարի 20, 2016 - այժմ)
 Տրանսպորտի և ճանապարհային ենթակառուցվածքների նախարար
 Յուրի Կրինչուկ (հունվարի 20, 2016 - այժմ)
 Շրջակա միջավայրի նախարար
 Վալերիու ՄունտյանուМ (հունվարի 20, 2016 - այժմ)
 Կրթության նախարար
 Կորինա Ֆուսու (հունվարի 20, 2016 - այժմ)
 Առողջապահության նախարար
 Ռուկսանդա Գլավան (հունվարի 20, 2016 - այժմ)
 ֆինանսների նախարար
 Օկտավիան Արմաշու (հունվարի 20, 2016 - այժմ)
 Շրջանային զարգացման և շինարարության նախարար
 Վասիլի Բիտկա (հունվարի 20, 2016 - այժմ)
 Մշակույթի նախարար
 Մոնիկա Բաբուկ (հունվարի 20, 2016 - այժմ)
 Մոլդովայի Հանրապետության գիտությունների ակադեմիայի նախագահ
 Գեորգի Դուկա (հունվարի 20, 2016 - այժմ)
 Գագաուզիայի ղեկավար (Բաշկան Գագաուզ Երի)
 Իրինա Վլախ (հունվարի 20, 2016 - այժմ)

Ծանոթագրություններ 

Մոլդովայի վարչապետներ
Մոլդովացի պետական գործիչներ
Մոլդովացի ճարտարագետներ